பூவம்மா, தனது கையில் இருக்கும் பேட்டனை மூன்றாவதாக ஓடும் ஹீமா தாஸிடம் ஒப்படைத்தார். அப்போது, முதலில் ஓடிய பஹ்ரைன் வீராங்கனை, தனது பேட்டனை ஒப்படைத்த பின்னர், ஓடும் ட்ராக்கில் விழுந்தார். இதனால், இந்திய வீராங்கனை ஹீமா தாஸ் அவரைத் தாண்டி ஓடும் நிலை ஏற்பட்டது. இதில், ஹீமா தாஸுக்கு சிறு காயமும் ஏற்பட்டது. இதனால், அவரால் வேகமாக ஓடமுடியவில்லை. சமீபகாலத்தில் ஹீமா தாஸ் 400 மீட்டர் ஓடுவதற்கு எடுக்கும் நேரத்தைவிட, நேற்று அதிக நேரம் எடுத்துக்கொண்டார். அதற்கு இந்தத் தடையும், அதனால் ஏற்பட்ட காயமும் காரணமாகக் கூறப்படுகிறது. இறுதியில், இந்தியா வெள்ளிப்பதக்கம் வென்றது.